Foto: UPI/Barcroft Images AQSh prezidenti Donald Tramp Neft eksport qiluvchi mamlakatlar tashkiloti (OPeK)ni "monopoliya" deb atadi va neft narxini "hoziroq" tushirishga chaqirdi. "Biz Yaqin Sharq mamlakatlarini himoya qilyapmiz, ular bizsiz uzoq vaqt xavfsizlikda bo‘la olishmaydi, ammo shunga qaramay ular neft narxini oshirishda davom etishyapti. OPeK monopoliyasi hoziroq neft narxini tushirishi kerak!", — deb yozdi Amerika rahbari o‘zining rasmiy Twitter-akkauntida. Avvalroq Tramp tashkilotni neft narxini oshirishda ayblagan va narxni tushirishni talab qilgandi. U OPeK neft bozorini "o‘ynatayotganligini" va buni to‘xtatishi kerakligini bildirgandi. Shu yilning 23 sentabrida Jazoirda OPeK+ vazirlar monitoring qo‘mitasining uchrashuvi bo‘lib o‘tadi.